ΓΡΑΠΤΗ ΕΡΩΤΗΣΗ E-1492/01

υποβολή: Chris Davies (ELDR) προς την Επιτροπή

(18 Μαΐου 2001)

Θέμα: Φθαλικά άλατα σε παιχνίδια

Διαθέτει άραγε η Επιτροπή αποδεικτικά στοιχεία ότι γίνεται εισαγωγή στην Ευρωπαϊκή Ένωση παιδικών παιχνιδιών τα οποία περιέχουν ή έχουν κατασκευαστεί από πλαστικά που έχουνποστεί επεξεργασία με φθαλικά άλατα για να γίνουν μαλακά;

Απάντηση του κ. Liikanen εξ ονόματος της Επιτροπής

(29 Ιουνίου 2001)

Η οδηγία 88/378/ΕΟΚ του Συμβουλίου της 3ης Μαΐου 1988 για την προσέγγιση των νομοθεσιών των κρατών μελών σχετικά με την ασφάλεια των παιχνιδιών(1) που ισχύει για όλα τα παιχνίδια που προορίζονται για κυκλοφορία στην κοινοτική αγορά χωρίς περιορισμούς όσον αφορά την προέλευση των προϊόντων. Ωστόσο, εναπόκειται στις αρχές επιτήρησης της αγοράς των κρατών μελών να ελέγχουν εάν ολα τα παιχνίδια (εισαγόμενα και μη) συνάδουν με τη νομοθεσία. Αυτό επίσης ισχύει και για την απόφαση 1999/815/ΕΚ της Επιτροπής της 7ης Δεκεμβρίου 1999 περί έγκρισης μέτρων που απαγορεύουν τη διάθεση στην αγορά παιχνιδιών και προϊόντων παιδικής φροντίδας τα οποία κατά τη χρήση μπαίνουν στο στόμα παιδιών ηλικίας μικρότερης των τριών ετών κατασκευασμένων από μαλακό PVC που περιέχουν μία ή περισσότερες από τις ουσίες φθαλικός δι-ισο-εννεϋλεστέρας (DINP), φθαλικός δι(2-αιθυλεξυλ)εστέρας (DEHP), φθαλικός διβουτυλεστέρας (DBP), φθαλικός δι-ισο-δεκυλεστέρας (DIDP), φθαλικός δι-n-οκτυλεστέρας (DNOP), και φθαλικός βουτυλβενζυλεστέρας (BBP)(2) απόφαση η οποία απαγορεύει τη χρήση έξι φθαλικών αλάτων σε μαλακά παιχνίδια από PVC τα οποία κατά τη χρήση μπαίνουν στο στόμα παιδιών ηλικίας μικρότερης των τριών ετών

Τα κράτη μέλη οφείλουν να διασφαλίσουν τη σωστή εφαρμογή του κανονισμού (ΕΟΚ) αριθ. 339/93, του Συμβουλίου της 8ης Φεβρουαρίου 1993, σχετικά με τους ελέγχους συμμόρφωσης των προϊόντων που εισάγονται από τρίτες χώρες προς τους κανόνες που ισχύουν για την ασφάλεια των προϊόντων(3). Ο κανονισμός παρέχει ένα πλαίσιο συνεργασίας μεταξύ των τελωνειακώνπαλλήλων και τωνπαλλήλων ασφάλειας των προϊόντων. Σύμφωνα με αυτόν τον κανονισμό οι τελωνειακές αρχές έχουν την εξουσία να θέσουνπό προσωρινή απαγόρευση την παράδοση των προϊόντων τα οποία δημιουργούν σημαντικές ανησυχίες για σοβαρούς και άμεσους κινδύνους στηνγεία και την ασφάλεια. Το ίδιο ισχύει και στις περιπτώσεις όπου τα απαιτούμενα έγγραφα καθώς και η επισήμανση είναι ελλιπή. Οι τελωνειακές αρχές πρέπει να κοινοποιούν στις αρχές επιτήρησης της αγοράς την απόφαση τους να θέσουνπό προσωρινή απαγόρευση την παράδοση ενός προϊόντος γι' αυτούς τους λόγους και στη συνέχεια οι αρχές επιτήρησης πρέπει να είναι σε θέση να αναλάβουν την αρμόζουσα δράση.

Στο πλαίσιο της ταχείας ανταλλαγής πληροφοριών μεταξύ των κρατών μελών για προϊόντα τα οποία θεωρείται ότι παρουσιάζουν σοβαρό και άμεσο κίνδυνο (σύστημα RAPEX), η Επιτροπή έχει λάβει ένα πολύ μικρό αριθμό κοινοποιήσεων (3-4) οι οποίες αφορούν εισαγόμενα προϊόντα που περιέχουν φθαλικά άλατα. Δεδομένου του μεγάλου αριθμού εισαγώμενων παιχνιδιών από μαλακό PVC, ο μικρός αριθμός κοινοποιήσεων επιβεβαιώνει τη γενική συμμόρφωση των παιχνιδιών προς τις διατάξεις της οδηγίας για τα παιχνίδια και της απόφασης της Επιτροπής.

Εκτός από την κοινοποίηση RAPEX, τα κράτη μέλη δεν έχουν αναφέρει καμία άλλη πληροφορία σχετικά με εισαγόμενα παιχνίδια φτιαγμένα από πλαστικά τα οποία έχουνποστεί επεξεργασία με φθαλικά άλατα για να γίνουν μαλακά.

(1) ΕΕ L 187 της 16.7.1988.

(2) ΕΕ L 315 της 9.12.1999.

(3) ΕΕ L 40 της 17.2.1993.